14. ΝΟΜΟΘΕΤ. ΔΙΑΤΑΓΜΑ υπ’ αριθ.1197 της 24 Ιαν./10 Απρ. 1942 Περί εκτελέσεως εργασιών εις επιτασσόμενα κλπ. κτίρια. Άρθρ.1.-Ι.Εις τα επιτασσόμενα δια λόγους Δημοσίου συμφέροντος, κτίρια είναι δυνατόν να γίνωνται επισκευαί ή συμπληρώσεις ή διαρρυθμίσεις, εις τρόπον ώστε ταύτα να καταστώσι κατάλληλα δια την εν αυτοίς εγκατάστασιν των σχετικών υπηρεσιών, χωρίς όμως να μεταβληθή ο αρχικός χαρακτήρ αυτών. ΙΙ.Αι επισκευαί αύται, εκτελούμεναι υπό των αρμοδίων Τεχνικών Υπηρεσιών των ενδιαφερομένων Υπουργείων, θα βαρύνωσι τον ιδιοκτήτην μεν καθ’ ο μέρος αύται επέφερον την βελτίωσιν του κτιρίου, το Δημόσιον δε κατά το υπόλοιπον μέρος των. Ο καθορισμός του ποίαι των εργασιών εβελτίωσαν το κτίριον και ποίαι όχι, θα γίνη υπό Επιτροπής αποτελουμένης εξ ενός υπαλλήλου του ενδιαφερομένου Υπουργείου, εξ ενός υπαλλήλου του Υπουργείου Οικονομικών και του ιδιοκτήτου ή αντιπροσώπου αυτού. ΙΙΙ.Η αρχική πληρωμή των εκτελεσθησομένων εργασιών θα γίνηται εκ της παγίας προκαταβολής αρχής τινος η προκαταβολή αύτη αποδοθήσεται εφ’ ενός μεν δια της εγκρίσεως της δαπάνης, της βαρυνούσης το Δημόσιον, υπό του αρμοδίου Υπουργείου, αφ’ ετέρου δε δια εισπράξεως του ποσού του βαρύνοντος τον ιδιοκτήτην, εκ των μισθωμάτων, άτινα ήθελον καθορισθή αυτώ είτε υπό Διοικητικού Δικαστηρίου είτε υπό του Υπουργείου Οικονομικών. Άρθρ.2.-Εις τας διατάξεις του ανωτέρω υπάγονται και τα μεμισθωμένα κανονικώς κτίρια, ων όμως η μίσθωσις παρετάθη δι’ αποφάσεων του Υπουργού των Οικονομικών χωρίς ν’ αυξηθή και το αρχικώς καταβαλλόμενον τω ιδιοκτήτη μίσθωμα και εις α οι ιδιοκτήται δεν προβαίνουσι, προσκαλούμενοι αρμοδίως, εις τας υπό της υπηρεσίας αιτουμένας επισκευάς, διασκευάς κλπ. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 